《呈汪山翁并赠梦庐柏庐兄弟二首 其一》
清代·王浩

黄农虞夏不可作，白发渡江天马行。我来拜倒石千仞，道大欲观韶九成。

愁看楚师换禹鼎，仰觉伏氏皆秦生。丈人二子并真妙，吐语况有崆峒声。

作者简介：王浩（1894--1923），字然甫，一字瘦湘，江西南昌人。诸体俱工，宗奉宋贤，以七律见长。陈散原评谓：“吐弃凡近，多骨重神寒之作，力追山谷，笔端可畏，然间有摹拟太似处。”有家藏钞本《思斋集》。